AS ALARA

Hr. Ilmar Puskar

Leetse tee 21

76806 Paldiski

Harju maakond

**Vandeaudiitori aruanne faktiliste tähelepanekute kohta**

**1. Töövõtt ja selle läbiviimine**

Töövõtu alus on ainuaktsionäri otsus 05.01.2015 nr 15-0002.

Töövõtu objektiks olid vastavalt PKF Estonia OÜ 05.01.2023 audiitorteenuse osutamise lepingus sätestatule korruptsiooniohtu ennetavad meetmed ja seotud osapooltega tehtud tehingud AS-is ALARA (edaspidi nimetatud ka AS).

Töövõtu läbiviimisel lähtusime rahvusvahelisest seonduvate teenuste standardist (Eesti) 4400 „Töövõtud kokkuleppeliste protseduuride läbiviimiseks finantsinformatsiooni osas“ ja Audiitorkogu juhendmaterjalist vandeaudiitoritele „Suunised vandeaudiitorile raporteerimise osas Riigikontrollile ja/või Majandus- ja Kommunikatsiooniministeeriumi valitsemisalas oleva äriühingu või sihtasutuse juhtorganile seoses korruptsioonivastase seaduse ja seotud osapooltega“.

Töövõtu käigus viisime läbi järgmised audiitorteenuse osutamise lepingus kokku lepitud protseduurid:

1) Tegime juhatuse liikmele Ilmar Puskarile järelepärimise korruptsiooni ennetamise alase teadlikkuse ja kohustustest kinnipidamise kontrolli kohta AS-is.

2) Küsisime juhatuse liikmelt Ilmar Puskarilt kas sisemist regulatsiooni, mis vastab korruptsioonivastase seaduse nõuetele ja maandab võimalikud korruptsiooniriskid AS-is on 2024.a. muudetud ja kas AS rakendab koostatud regulatsiooni.

3) Küsisime juhatuse liikmelt Ilmar Puskarilt seotud osapoolte nimekirja ja seotud osapooltega 2024. aastal tehtud tehingute nimekirja.

4) Kontrollisime seotud osapooltega tehtud tehinguid AS-i raamatupidamisregistrite ja algdokumentide baasil.

5) Küsisime juhatuse ja nõukogu liikmetelt kirjaliku kinnituse nende võimalike ärihuvide kohta seoses AS’ga ALARA.

Töövõtu käigus läbiviidud protseduurid ei kujutanud endast auditit ega ülevaatust ja seetõttu käesolevas aruandes ei väljendata auditile ega ülevaatusele omast kindlustunnet.

Töövõtu läbiviimiseks oli võimalik kasutada erinevaid meetodeid ning sõltuvalt kasutatud meetodist, tehtud hinnangutest ning lähteandmete paikapidavusest võivad töövõtu tulemused olla erinevad.

Töövõtu läbiviimisel kasutasime järgmist lähteinformatsiooni:

1) Korruptsiooniohtu ennetavate meetmete rakendamine ALARA AS-is – 30.03.2015 kinnitatud eeskiri.

2) Nimekiri seotud osapoolte ja nendega tehtud tehingute kohta.

3) AS-i raamatupidamisregistrid ja algdokumendid ning päringud Credit Info andmebaasist.

4) AS-i juhatuse liikme Ilmar Puskar suulised ja kirjalikud selgitused.

**2. Faktilised tähelepanekud**

Kokkulepitud protseduuride läbiviimise tulemusena esitame järgmised tähelepanekud:

1) Punktis 1 kirjeldatud protseduuri tulemusel veendusime, et AS on rakendanud meetmed korruptsiooni ennetamise alase teadlikkuse ja kohustustest kinnipidamise kontrolli kohta.

2) Punktis 2 kirjeldatud protseduuride tulemusel veendusime, et korruptsioonivastase seaduse nõuetele vastav ja võimalikke korruptsiooniriske maandav sisemine regulatsioon on AS-is olemas ja see on rakendatud.

3) Punktides 3 ja 4 kirjeldatud protseduuride tulemused on esitatud tabelis.

|  |  |  |  |  |
| --- | --- | --- | --- | --- |
| **Seotud osapool** | **Tehingu kirjeldus** | **Summa** | **Vandeaudiitori tehtud toimingud** | **Järeldused** |
| **Joel Valge** | Juhatuse liikme tasu + lõpparve | 58 787 € | Arvestatud tasu võrdlemine kulukontoga | Erinevusi ei tuvastanud |
| **Ilmar Puskar**  | Juhatuse liikme | 10 000 € | Arvestatud tasu võrdlemine kulukontoga | Erinevusi ei tuvastanud |
| **Tarmo Lindemann** | Nõukogu esimehe tasu  | 9 491 € | Arvestatud tasu võrdlemine kulukontoga | Erinevusi ei tuvastanud |
| **Reelika Runnel** | Nõukogu liikme tasu | 2 400€ | Arvestatud tasu võrdlemine kulukontoga | Erinevusi ei tuvastanud |
| **Kalle Viks** | Nõukogu liikme tasu | 2 400 €  | Arvestatud tasu võrdlemine kulukontoga | Erinevusi ei tuvastanud |

Vandeaudiitori aruanne faktiliste tähelepanekute kohta on mõeldud kasutamiseks ainult AS ALARA juhatusele, nõukogule ning Kliimaministeeriumile. Seda ei tohi kasutada ühelgi teisel eesmärgil ega edastada teistele isikutele. Audiitori aruanne faktiliste tähelepanekute kohta puudutab ainult AS-i sisemist regulatsiooni ja 2024. aastal seotud osapooltega tehtud tehinguid ning ei laiene AS-i finantsaruannetele tervikuna.

/allkirjastatud digitaalselt/

Rein Ruusalu

Vandeaudiitori number 261

PKF Estonia OÜ

Audiitorettevõtja tegevusloa number 12

Pärnu mnt 141, Tallinn, Harju maakond, 11314

14.03.2025